# Serralada Blanca

La Serralada Blanca (en castellà Cordillera Blanca) és una serralada muntanyosa situada al nord del Perú amb una extensió de 180 km en sentit nord-sud. I que juntament amb la Serralada Negra (situada a l'oest de la Serralada Blanca) formen el callejón de Huaylas pel qual discorre el riu Santa. Ambdues serralades formen part de la gran serralada dels Andes.

## Origen

La Serralada Blanca és el resultat de l'aixecament de la Placa Sud-americana per acció de la Placa de Nazca que s'introdueix per sota d'ella.

## Reserva Natural

Pràcticament la totalitat de la serralada es troba protegida pel Parc nacional de l'Huascarán, paradís de cims nevats. En ella s'ubiquen cims com el Huandoy i el Huascarán (la muntanya més alta del Perú amb 6.768m.), a més de comptar amb 663 glaceres, 269 llacs (entre les quals destaquen les llacunes de Llanganuco), 42 rius i 33 jaciments arqueològics.

## Història

El 31 de maig de 1970 quasi la totalitat dels pobles situats als peus de la serralada foren destruïts pel terratrèmol d'Ancash; la pitjor part se l'emportà la localitat de Yungay, la qual quedà completament sepultada per una esllavissada de fang, gel i pedres.
Degut a l'escalfament global les glaceres ubicades a la serralada han experimentat un greu retrocés en les últimes dècades. El 1970 les glaceres ocupaven una extensió de 23,37 km², però el 1997 es va reduir un 15,46% Actualment les glaceres ocupen només uns 535 km².
Recentment les autoritats peruanes informaren de la desaparició de la glacera Broggi, ubicada a l'est de la localitat de Yungay i situada a la capçalera del torrent que dona lloc a la llacuna de Llanganuco. Aquesta glacera tenia una dimensió superior al Pastoruri, el "nevado" o muntanya quallada de neu més emblemàtica de la Serralada Blanca per la seva bellesa i atractiu turístic. El Pastouri també ha vist disminuïdes les seves dimensions, passant a considerar-se no ja un "nevado" sinó una coberta de gel.

## Els cims de la serralada

* Alpamayo 5.947 m.
* Artesonraju 6.025 m.
* Cayesh 5.721 m.
* Chacraraju 6.012 m.
* Chinchey 6.222 m.
* Chopicalqui 6.354 m.
* Cima Alessandria 5.900 m.
* Contrahierbas 5.954 m.
* Hualcán 6.125 m.
* Huandoy 6.395 m.
* Huascarán amb dos cims diferenciats. L'Huascarán sud amb 6.768 m. i l'Huascarán nord amb 6.665 m.
* Huantsán 6.395 m.
* La Esfinge 5.325 m.
* Nevado Caraz amb tres cims diferenciats. El Caraz I o Caraz de Parón amb 6.025 m. El Caraz II amb 6.020 m. i el Caraz II o Caraz de Santa Cruz amb 5.720 m.
* Nevado Copa 6.222 m.
* Nevado Ishinca 5.530 m.
* Nevado Pisco 5.760 m.
* Nevado Santa Cruz 6.259 m.
* Nevado Ulta 5.875 m.
* Palcaraju 6.274 m.
* Pirámide de Garcilaso 5.885 m.
* Pucajirca 6.046 m.
* Pucaranra 6.147 m.
* Quitaraju 6.040 m.
* Ranrapalca 6.162 m.
* Taulliraju 5.840 m.
* Tocllaraju 6.032 m.
* Urus 5.495 m.
* Vallunaraju 5.686 m.
* Yanapaccha 5.460 m.

## Vegeu també

* Llistat dels cims de la serralada dels Andes
* Llistat de les muntanyes més altes del món
* Cas Saúl Luciano contra RWE

## Enllaços externs

* Mapa de la Codillera Blanca Arxivat 2012-03-12 a Wayback Machine.
* Fotografies panoràmiques de la Serralada Blanca Arxivat 2007-03-11 a Wayback Machine.
* Fotografies de la Serralada Blanca des de la Serralada Negra Arxivat 2008-09-14 a Wayback Machine. i vista aèria Arxivat 2015-03-20 a Wayback Machine..

## Referències

* ↑ «panoramio.com». Arxivat de l'original el 2008-09-14. [Consulta: 15 desembre 2009].
* ↑ «Agonía de la Cordillera Blanca. Infografía de El Comercio. 14.7.2009». Arxivat de l'original el 2009-07-15. [Consulta: 15 desembre 2009].
* ↑ Dades de l'Instituto Nacional de Recursos Naturales del Perú (INRENA Arxivat 2008-07-09 a Wayback Machine.).
* ↑ El glaciar peruano Broggi desaparece por el calentamiento global a adn.es (12 de maig de 2008)